קליל תעשיות

קליל תעשיות היא חברה ציבורית ישראלית לפיתוח עיצוב וייצור חלונות, דלתות, תריסים וקירות מסך מפרופילי אלומיניום לענף הבנייה. החברה נסחרת בבורסה לניירות ערך בתל אביב ונכללת במדד "ת"א 90". מפעל הייצור שלה שוכן בכרמיאל. החברה נוסדה בשנת 1950 על ידי משפחת סונינו שעלתה לישראל מאיטליה. החברה נקראה בהקמתה תמ"י. בשנים אלה מרבית עבודת החברה הייתה ייצור צינורות השקיה לחקלאות ופרופילים לתעשייה. היקף היצור השנתי של החברה עמד על כ-900 טון. בשנת 1961 נמכר החלק העיקרי של החברה לדיסקונט השקעות. ב-1963 מכרה משפחת סונינו את יתרת החזקותיה לדיסקונט השקעות וזו בחרה להחליף את שם החברה לשם "קליל". בשנת 1966, עברה החברה לייצר בעיקר חלונות. במסגרת הסכם עם משרד השיכון, החליפה את חלונות העץ שהיו נפוצים עד אז לחלונות אלומיניום. בשנות ה-80 החליטה החברה לאמץ מערכות אלומיניום מתקדמות על ידי קניית ידע מחברות מאירופה (בעיקר מאיטליה) ולפנות לבונים ולמשפצים. בשנת 1981 הונפקה החברה לראשונה לציבור הרחב. בשנת 1991, קודם מלחמת המפרץ, ביקש פיקוד העורף מהחברה לתכנן חלון שיהיה עמיד כנגד חדירת גזים. כך נוצר חלון לממ"ד. בשנת 1995 רכשה "קליל" את השליטה בחברת "רול פרופיל". ב-2001 צורי דבוש יזם הייטק, רכש את קליל מידי דסקונט השקעות לפי שווי של 140 מיליון ש"ח. בשנים הראשונות שלאחר המהלך, החמיר מצבה הכלכלי של החברה עד לשיא של הפסד שנתי של 37 מיליון בשנת 2004 (באותם ימים, שווי השוק של החברה הגיע לשפל של כ-40 מיליון ש"ח). בשנת 2004 יישמה החברה תוכנית התייעלות שכללה סגירת פעילויות, החלפת מנכ"ל, גיוס הון, מכירת נכסים ותוכנית שיווקית של מתן אחריותעל המוצר המוגמר המותקן על ידי מתקינים עצמאיים[דרושה הבהרה]. הפעולות גרמו לעצירת ההפסדים כבר ב-2005. מחזיק השליטה בחברה (כ-65% מסך המניות) צור דבוש באמצעות חברת דבוש השקעות. יתר מניות החברה מוחזקות בידי הציבור וגופים מוסדיים. בינואר 2020 נכנס לתפקיד מנכ"ל קליל פרדי אבוקרט, במקום אריה ריכטמן שכיהן בתפקיד מ-2004. בשנת 2021 נרכשה 100% מבעלות חברת רול פרופיל ויזם החברה איתמר אוחיון פרש לגמלאות. בדצמבר 2021 הושלמה רכישת השליטה בחברת "פתח חלון ודלת" על ידי קליל. במאי 2022 נחנך פארק ״אגם הפרפרים״ בשטח פתוח של כ-15 דונם במפעל קליל שבכרמיאל. הפארק הוא פרויקט משולב של עידוד אוכלוסיית הפרפרים שנמצאת בדעיכה עולמית, פרויקט למען הקהילה וחיבור שיווקי לסמל הפרפר שנמצא בלוגו קליל. תכנון הפארק החל עוד ב-2013 על ידי החברה להגנת הטבע, בשותפות עיריית כרמיאל ובהמשך מלווה על ידי חוקר הפרפרים הבין לאומי דובי בנימיני, המשמש כנשיא אגודת חובבי הפרפרים בישראל. עד היום הגיעו בהדרגה לפארק באופן טבעי 46 זני פרפרים שונים מיתוך 64 הקיימים באזור. במאי 2024 נכנס לתפקיד מנכ"ל קבוצת קליל ניר אילני, במקום פרדי אבוקרט שכיהן בתפקיד מ-2020 תחום עיסוקה העיקרי של החברה הוא פיתוח, עיצוב, ייצור, גימור, שיווק ומכירה של מערכות אלומיניום לבניה ופרופילים לתעשייה. זאת, בעיקר לשוק הישראלי, לשם ייצור מוצרים סופיים מפרופילי אלומיניום, דוגמת חלונות, דלתות ופתחים אחרים לבניינים, בהם משולבים זגוגיות, תריסים או רשתות. שימוש נוסף בפרופילים נעשה כמרכיב במוצרים תעשייתיים שונים שאינם מיועדים לשוק הבניה, כמו סולמות, מדרכים ודודי שמש. החברה עוסקת גם בפיתוח, עיצוב, ייצור, ייבוא, שיווק ומכירה של אביזרים נלווים לפרופילי האלומיניום הדרושים לשם ייצור המוצר, כגון חלונות, דלתות, תריסים וקירות מסך. חברת הבת "רול פרופיל" עוסקת בייצור, צביעה, שיווק ומכירה של שלבי תריסים וארגזי תריסים מפחי אלומיניום, בשילוב פוליאוריתן מוקצף. תהליך הייצור של הפרופילים בחברה הוא בן מספר שלבים עיקריים: טְרוּד (אקסטרוזיה - תהליך לחיצת בולי אלומיניום דרך טבעים, באמצעות מכבש), עיבוד (כולל צביעה), אילגון (חמצון) ואריזה. רול-פורמינג לייצור תריסים. אתר האינטרנט הרשמי של קליל תעשיות קליל תעשיות, ברשת החברתית פייסבוק קליל תעשיות, ברשת החברתית אינסטגרם קליל תעשיות, ברשת החברתית LinkedIn קליל תעשיות בע"מ, באתר הבורסה לניירות ערך בתל אביב קליל תעשיות בע"מ, באתר "מאיה" קליל תעשיות, באתר Crunchbase (באנגלית) סרט היסטורי - קליל תעשיות בע"מ, סרטון בערוץ "קליל | KLIL", באתר יוטיוב (אורך: 07:01) הלוגו הראשון של קליל ודף המכתבים שעוצב ב-1979 על ידי ארי רון - באדיבות מכון שנקר לתיעוד וחקר העיצוב בישראל קובי ישעיהו, ‏יו"ר קליל, צורי דבוש: "אם העובדים חשים שייכות, הביצועים ישתפרו", באתר גלובס, 6 באוקטובר 2016 גיא ארז, קליל הכפילה את הרווח הרבעוני שלה - והמניה זינקה למחיר שיא, באתר TheMarker‏, 30 בנובמבר 2016 יורם גביזון, הישראלים הסתערו על דירות חדשות, וקליל זינקה ב-315% בחמש שנים: האם זה יימשך?, באתר TheMarker‏, 25 באפריל 2017 מעין מנלה, "לא לפטר עובדים זה משתלם לטווח הארוך", באתר כלכליסט, 2 באוגוסט 2017 Richi Richtman, CEO of Klil Industries LTD. ILTV ISRAEL DAILY. ‏ מתוך יוטיוב, 2 באוקטובר 2017 דורון צור, קליל הקטנה הישראלית מנצחת את ענקית האלומיניום האמריקאית, באתר TheMarker‏, 24 במאי 2018 ערן בר-טל, עקרונות אצלו זה קודש, באתר ישראל היום, 20 בספטמבר 2018 דיאנה בחור ניר, "כשנכשלתי בלימודים אמא לא כעסה, רק אמרה: 'יש לך יהלומים ביד. תחליט אם אתה מחזיק או זורק אותם'", באתר כלכליסט, 17 בינואר 2019 עירא קראוס, ‏הכירו את המנהל שרכש חברה במשבר והפך אותה לעסק מצליח, באתר גלובס, 17 במרץ 2019 גיא ארז, חצי מיליארד שקל, וחיוך: המסע החלומי של צורי דבוש, באתר TheMarker‏, 4 באפריל 2019 ערן בר-טל, צמיחה, לא תמיכה, ישראל היום, 14 מאי 2020 אביב לוי, ‏הוא החליף הייטק באלומיניום והחברה שלו רשמה 1,400% תשואה, באתר גלובס, 19 במאי 2021 פארק ״אגם הפרפרים״ 🔍 קליל תעשיות: נתונים כספיים באתר מאי"ה. תעשיות מתכת ישראליות מקור השם בא מהמילה "קל" ערוץ ההיסטוריה, סרטון ״החברות המייסדות״ אודות קליל, דקה 1:17 ערוץ ההסטוריה, סרטון ״החברות המייסדות״ אודות קליל, דקה 2:16 ערוץ ההסטוריה, סרטון ״החברות המייסדות״ אודות קליל, דקה 2:45 מאת צביקה פז, ‏צורי דבוש, ממייסדי גיאו, מפזר השקעות: רוכש השליטה בקליל מדסק"ש תמורת 97 מיליון שקל, באתר גלובס, 7 במרץ 2001 שי שלו, ‏הפסד של יותר מ-70% זה לא קליל גם לצורי דבוש, באתר גלובס, 16 בדצמבר 2002 שי שלו והדס מנור, ‏ייסורי צורי דבוש הצעיר בענף מוצרי הבנייה, באתר גלובס, 3 במאי 2004 אלי שמעוני, יואב חרל"פ ושותפים מזרימים לקליל כ-11 מיליון שקל, באתר ynet, 7 בפברואר 2005 האחריות הכפולה של קליל, באתר Tuval שי שלו, ‏צורי דבוש חוזר לאלה שלעגו לו כשרכש את קליל, באתר גלובס, 23 בנובמבר 2013 אורי גלאור, פרדי אבוקרט מונה למנכ"ל החדש של חברת קליל, באתר כלכליסט, 19 בנובמבר 2019 אורי גלאור, מנכ"ל קליל אריה ריכטמן פורש לאחר 30 שנה: "החזרתי את האמונה לעובדים", באתר כלכליסט, 1 בספטמבר 2019 וואלה! כסף‏, קליל רכשה 51% מחברת פתח דלת וחלון, באתר וואלה, 23 בדצמבר 2021 הושק פארק "אגם הפרפרים" הראשון בישראל, באתר וואלה, 25 במאי 2022 ניר אילני מונה למנכ"ל קבוצת קליל - וואלה כסף, באתר וואלה, ‏2024-04-14